《杂兴三首 其二》
宋代·方一夔

做事英雄竟不成，飞鸿何处避弓矰。杲卿有舌骂阿荦，叔夜无头传广陵。

祸福难知随命值，才名太盛取天憎。江流渺渺无回势，独向西风倚瘦藤。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。